Lewenslank vir verkragtersTwee mans is in die Polokwane-streekshof in Limpopo tot lewenslange tronkstraf gevonnis nadat hulle ŉ tienermeisie in 2009 verkrag het. Kol. Ronel Otto, woordvoerder van die polisie, sê die 18-jarige meisie was glo op pad huis toe, toe sy deur die twee mans aangeval en verkrag is. Otto sê die meisie was bewusteloos en het talle beserings opgedoen. “Toe sy bygekom het kon sy daarin slaag om na ŉ plaaslike kliniek te loop waar sy behandeling vir haar beserings ontvang het.” Otto sê Elvis Modula (26) is ŉ dag na verkragting in hegtenis geneem terwyl sy medepligtige, Jackie Sekhwela, in 2010 in hegtenis geneem is. Modula is in Mei vanjaar tot lewenslange tronkstraf gevonnis terwyl Sekhwela Maandag gevonnis is.